Аляксей Сяргеевіч Бушмін

Аляксей Сяргеевіч Бушмі́н (;  — ) — савецкі літаратуразнавец, акадэмік Акадэміі навук СССР (1979, член-карэспандэнт з 1960).

 Біяграфія 
Нарадзіўся ў сяле Левая Росаш Караткаярскага павета Варонежскай губерні (зараз у Кашырскім раёне Варонежскай вобласці Расіі). У 1932 годзе скончыў Варонежскі зоаветэрынарны інстытут. Колькі часу працаваў у саўгасе, а з 1933 г. у зоаветэрынарным інстытуце і адначасова на кафедры эканомікі і арганізацыі прадпрыемстваў Варонежскай камуністычнай сельскагаспадарчай школы. У 1939 годзе экстэрнам скончыў факультэт рускага языка і літаратуры Варонежскага педагагічнага інстытута. З кастрычніка 1941 г. вучыўся ў Ваенна-палітычнай акадэміі імя У. І. Леніна, пасля сканчэння якой выкладаў у Ленінградскім ваенна-палітычным вучылішчы. Пасля дэмабілізацыі ў 1946 г. А. С. Бушмін — навуковы супрацоўнік у Інстытуце рускай літаратуры (Пушкінскі Дом) Акадэміі навук СССР, з 1951 г. намеснік дырэктара інстытута, у 1955—1965 гг. і з 1978 г. яго дырэктар.

Памёр А. С. Бушмін 19 сакавіка 1983 г. у Ленінградзе. Пахаваны на Камароўскіх пасялковых могілках.

 Навуковая дзейнасць 
Вучонаму належаць працы па распрацоўцы праблем метадалогіі літаратуразнаўства, тэорыі і гісторыі рускай літаратуры XIX—XX стагоддзяў. Займаўся даследаваннем творчасці М. Я. Салтыкова-Шчадрына, А. С. Серафімовіча, А. А. Фадзеева.

Сярод апублікаванага:
 Роман А. Фадеева «Разгром», Л., 1954;
 Сатира Салтыкова-Щедрина, М. — Л., 1959;
 Сказки Салтыкова-Щедрина, М. — Л., 1960;
 манаграфія «Методологические вопросы литературоведческих исследований» (1969).

 Літаратура 
  — С. 367.

 Спасылкі 

 Баскаков В. Н Бушмин Алексей Сергеевич (1910—1983). Краткий очерк научной, педагогической и общественной деятельности // Інстытут рускай літаратуры (Пушкінскі Дом) Расійскай акадэміі навук


Катэгорыя:Літаратуразнаўцы СССР
Катэгорыя:Члены КПСС
Катэгорыя:Правадзейныя члены АН СССР
Катэгорыя:Дактары філалагічных навук